Fox Marama: Third ReadingsText is incorporated into the Bound VolumeFox Marama: Third Readings[Sitting date: 08 September 2015. Volume:708;Page:6429. Text is incorporated into the Bound Volume.]MARAMA FOX (Co-Leader—Māori Party):Ā tēnā koe e te Mana Whakawā. Anei te mihi atu ki a koe otirā ki a koutou e hui nei i tēnei wā e tōku ake rahi tēnei te mihi atu ki a koutou. Kua whakarongo au ki ngā kāwai whakapapa ō ēnei nā wāku hoa e noho tata nei ki roto i te Whare kāre au i kī nō Ngāpuhi nō Ngāti Hine no Te Aupōuri nō te aha noa nō Te Hiku. Kai te rapu au i roto i taku herenga whakapapa o tētahi hononga ki a koutou.[Thank you Mr Deputy Speaker; greetings to you and to the people assembled here now my many I welcome you all. I have listened to the genealogical descent lines offered by these colleagues of mine seated close by me in the House. I cannot say I am from Ngāpuhi Ngāti Hine Te Aupōuri Te Hiku or whatever. However I have looked more closely at my descent lines for links to the people assembled here.]Peeni Henare: Ngāti Kahu.MARAMA FOX: Āna āna tērā pea kai te tika koe! Ēngari kai roto i te whānau Heta ka puta mai ko Connie ka moe a Connie i a Ririwai Fox ka puta ko te whānau Fox nā reira ko ērā he hononga mōku. Nā reira tēnā koutou nau mai haere mai haere mai ki tēnei Whare.I tēnei rangi e whakaaro ana au kua riro i a tātau te Whare. Kai te moe te Raiona. Kai te moe ia ngōngoro ana! Kai te kōrero tātau ki a tātau i runga i ngā kaupapa o Te Ao Māori ā kua riro i a Māori te Whare nei. Hai aha ngā tikanga ngā kaupapa o tēnei Whare Mīere o Te Pāremata mō tēnei wā kua riro i a tātau he aha ai?I tēnei ata i tuku au i tētahi text ki taku hoa a Ben i a tātau e noho ana ki roto i te Whare. Whakaaro ana au he rerekē te wairua i tēnei rā he rerekē! Ka tiro haere ki roto i Te Whare kua wātea katoa ngā tūru! Kai hea rātou? Kāore rātou e mōhio ki te mahi whakahirahira e haere ana i roto i Te Whare i tēnei wā? Kai hea rātou ki te whakarongo ki a koutou? Te whakarongo ki ēnei kōrero e whārikihia nei? E whārikihia nei i ngā mamae kai roto i a tāua!Kātahi au ka whakaaro! E hika! Me tuwhera ngā karu! Kai te kī rawa atu ēnei tūru e ō tātau tūpuna! Kua tau tēnā ki runga i ahau i tēnei wā kai konei rātau! Kai konei! Koinei tāua māua ko taku hoa a Peeni e kōrero ana i te ata nei. Kua rangona au i ā rātau i ō rātou wairua kua tau ki roto i te Whare i tēnei wā ki te whakarongo ki tēnei kōrero tēnei kōrero whakahirahira mō tātau katoa ahakoa tō tātau hononga whakapapa kai konei! Nā reira kai te mihi. Kai te mihi ki ngā mate kai runga i a tātau katoa. Rātau i Te Arawa e takoto mai rā i tēnei wā. Rātau kai roto i tō koutou whenua kai runga i ō koutou na marae. Rātou kai taku kāinga rātau kua mate kētia e noho nei i tēnei wā kai te mihi!Ka hoki mai anō ki a tātau te hunga ora tātau e whakatutuki nei i ō rātou nā wawata tēnā koutou tēnā koutou tēnā mai tātau katoa. I ahau i uru mai ki te Whare i tērā tau koinā tētahi o ngā rangi whakahirahira mōku. I taua wā e noho ana au me taku Kleenex i runga i te mea he taumaha tēnei kōrero e tangi ana te ngākau. I tēnei wā kai te pērā ana kai te pēnei hoki ahau i runga i te whakaaro ki a rātau me ngā mate o te Kāwanatanga ō rātou mahi hē i ēnei tau kua pahure ake ngā piki me ngā heke kua tae ki tēnei wā. Tēnei wā kai konei i runga i te kotahitanga.Kai ahau tētahi kuia a Niniwaterangi i tū a ia mō Te Pāremata Māori i runga i te whenua Papawai. Nā ahakoa tana wahinetanga i hiahia ia ki te tū ki te kōrero ki te wero atu i ngā rangatira o taua wā i runga i te kōrero o Te Kotahitanga. Nā i a rātou e whawhai ana kia wātea te ātea kia tū mai taku kuia ki te kōrero. Haere atu ia ki waenganui te ātea ka hiki tana panekoti ka mimi ki roto i te kōhua inumia te mimi kātahi ka karawhiua te kōhua ki te waewae o te tangata e mātakitaki ana me te kī“Kia taea e koutou tāne mā kia whai nei i ahau e pēnā ana tō koutou mahi.” ā ka noho tēnei kuia kātahi ka kōrero i tana kōrero. I kōrero ia mō Te Kōtahitanga.Kai konei koutou kei runga i taua whakaaro Te Kōtahitanga. Kua waiho ngā nawe ngā amuamu ki te taha ki te whakarite i tētahi rautaki tētahi ara hei mua i a koutou kia tutuki ngā wawata ō rātau mā kua mene ki te pō. Nā reira kai te mihi kai te mihi ki a koutou. Nā koutou tēnā i whakaatu nei kia tātau katoa. Ēhara i te mea ēnei whawhai ēnei raru ā he mea tauhou ki a koutou. I ngā rohe katoa o te motu e whai nei i te ara o Te Tiriti o Waitangi ō rātou kerēme e pēnā ana! I Te Wairarapa hika! Kai te pērā tonu rātau. Nā reira kai te mihi. Ko koutou tēnā kua whakaatu i te ara mō tātau katoa i raro i te whakaaro kotahi i roto i te ngākau tahi i runga i te mahi tahi kia taea ka taea e tātau!Nā ehara tēnei i taku tūru tūturu! Kāre kau au i te Minita o te Pāti Nahinara! Kai reira kē au e noho ana i te nuinga o te wā ēngari e hiahia ana au kia tū kai mua i a koutou nā reira ka mihi. I neke ki konei kia kite au i a koutou kia kore taku tuarā e tū ki mua i a koutou he aha ai? Nō te mea kai konei te hunga rangatahi e whakarongo mai nei ki a tātau e kōrero nei. Kai konei ngā rangatira o taua kura hunga ngā koroua ngā kuia e whakapau werawera ana i ngā tau kua pahure nei te kohi ngā whakaaro te kohi ngā hītori te whawhai hoki. Nā reira kai te pirangi au ki te kite i a koutou tēnā koutou. I tito au i tētahi kōrero ēngari kāre au i hāngai ki taua kōrero. Hai aha tēnā! He aha ai? Kai te pīrangi au ki te mihi atu ki Te Hiku!Ko Whina Cooper tēnā e whakaatu nei ki a tātau me pēhea te tutuki i ngā wawata. I ahau i tae mai ki Te Pāremata nei tipi haere au huri rauna au i Te Whare ki te rapu i te wāhi e tū nei rātau e kōrero ana mō tō tātou ao. Ēngari i ahau e tipi haere e huri rauna ana i Te Whare i kite au i te korowai o tērā kuia a Dame Whina Cooper e noho nei ki roto i tēnei Whare. Kātahi ka miharo rawa atu mīharo rawa atu! E whakaaro ana au ki a rātou rātou mā kua takahi te ara ki tēnei Whare ki te hāpai i ngā take ō tātau katoa. Nā reira e Hiku kai te mihi atu ki a koutou.I haere atu au ki Waitangi i tēnei tau. Kāre au i haere ki Waitangi i te kāinga kē au e whakanui ana i taua rangi. Ko au tēnā e whakarite i ngā nekehanga i roto i Te Wairarapa mō te rangi whakanui i a Waitangi. Ēngari i tēnei tau i haere atu au ki reira. I reira hoki taku hoa tāne he tangata kuti hipi taku hoa tāne. Pai rawa atu āe! Ēngari i mea atu au ki a ia: “Darling i a tāua e haere ki runga i a Waitangi mehemea ka karawhiu tētahi i ō rātou parahako ki a tāua hei aha kaua e meke i a rātou!”“Kei te pai!” Tukua atu koe kia haere! Nā reira i tae atu au ki reira!I ngā tau kua pahure kua whakarongo au ki ngā kōrero a Hone e kī nei ā te pani me te rawakore! Ko ērā te āhuatanga kai roto i Te Tai Tokerau engari kia tae atu au ki reira hika mā! He waka hou e taraiwa ana i runga i te huarahi ngā whare ātaahua rawa kai runga i ngā puke ngā poti kai runga i te moana! Whū! He pūtea kai roto i tēnei wāhi! Hika mā! Engari rā kātahi au ka tiro atu ko te pūtea kei roto i a Tai Tokerau kai roto i te ringa ō rātau e mau tonu ana i te whenua. Ko te putea kai roto i a Te Tai Tokerau kai roto i te ringa o rātou mā kua riro i tō tāua whenua!Nā reira i tēnei rā kai te hiahia tātau o Te Whare nei ki te whakahoki i taua mana ki a tātau ki a koutou kia riro anō i a koutou ngā rawa kia tutuki ngā wawata ō rātau mā kua mene atu ki te pō. He aha ai? Ēhara nā tātau kua pau ngā tau i a tātau koroua mā kuia mā he kuia ahau! Ēhara mā tāua! Ēngari mō ngā tamariki mō ngā mokopuna! Mō rātau mā kāre anō kia whānau mai! Nā reira kia kaha! Kia kaha mai koutou kia tutuki pai ō koutou wawata kia riro i a rātou ngā rawa mō ngā tau kai te heke mai.Kua tau ngā wairua o Te Whare kua tau a rātau mā e noho nei i roto i ēnei tūru wātea. Tēnā koutou tēnā koutou kia ora mai tātau katoa.[Maybe you are right—here is one! I have links to the Heta family through Connie who married Ririwai Fox and so emerged the Fox family. Those are the links for me. So acknowledgments to you collectively; welcome come hither to this House.I have heard today that we have taken over this House. The Lion is sleeping; it is resting and snoring! We are here talking to each other about matters relating to the Māori world so I say Māori have taken over the House. Set aside the protocols and procedures of this Chamber of Parliament in the time we have it and for what purpose?I sent a text to my husband Ben while we were sitting in the House. I was thinking that the spirit is different today—odd! I gazed around the House and noticed that these seats were all vacant. Where are they? Are they not aware that a task of significance is occurring here in the House at this moment? Where are they to listen to you and to these contributions? The hurt that is inside us are in these contributions.Then I thought—my word! Open your eyes! These empty chairs are all occupied by our ancestors. That realisation descended upon me and I was at ease; they are here they are here. My colleagues Peeni and I are here this morning. I can hear them and sense their presence pervading the House at this moment to listen to this address of importance for us all; regardless of our genealogical connections they are here. And so I acknowledge them and the deaths that are upon us all those ones of Te Arawa lying in state at this moment those ones of yours Te Hiku on your land and marae my ones back home the ones of yesteryear and those ones who are here spiritually—I pay homage to you all!I come back to us once again the living the ones engaged in this process of fulfilling their aspirations; acknowledgments greetings and good tidings to you and to us all. When I came into the House last year it was one of the great days for me. At that time I was sitting with my Kleenex because this contribution was an onerous one and I was tearful inside. I am like that now as I reflect on the ones who are no longer here and on the problems confronted and perpetrated by the Government in recent years as well as the trials and tribulations of the people unto this time. Today we are here unified in thought and purpose.My ancestor Niniwaterangi was a member of the Māori Parliament located at Papawai. She wished to stand and speak to challenge the leaders of Te Kotahitanga. There were debates and arguments as to whether she was permitted to do so. While the debate raged on she went to the centre of the marae lifted her dress and urinated into a container; she then proceeded to drink the contents of the container. When she had drunk it all she threw the container at the assemblage crying out: “Men I challenge you to follow my example.” My ancestor then sat down and began her speech; she spoke of Te Kotahitanga.You are here in that same sense of unity. You have put to the side your arguments to form a strategy to forge a path forward together so that you may realise the aspirations of those who have passed on to the night. I applaud you for that. You have shown that to us all today. These arguments and differences of view are not a new thing to you. Throughout the land the groups who have strived to settle their Treaty of Waitangi claims have experienced the same challenges. In Wairarapa the experience has been similar. So I applaud you. You have shown the right path to follow; through unity of thought and unity of effort all can be achieved.So that you know this is not my proper seat. I am not a Minister in the National Party! My proper seat is yonder but I wanted to sit where I could see you and stand before you and where you could see me. I did not want to stand with my back to you. The young people are here listening to our words. Students of your schools are present here as well as the elders those who have worked tirelessly over the years gathering the views compiling the histories and fighting the good fight. I want to look at you as I deliver my speech. I wrote a speech but I will not read from it. Why? I wanted to talk directly to the people of Te Hiku.Whina Cooper showed us the way to realise our dreams. When I first entered Parliament I went around this House to garner a sense of what it was like in their time what they spoke of in relation to our world. But while I was walking here there and around this House I came upon the cloak worn by Dame Whina Cooper here in this House. I was in awe in wonder! And my thoughts went to the people who walked the roads of this country to bring all our claims before this House. Te Hiku I salute you.I went to Waitangi this year. I do not usually go there; rather I stay home to commemorate Waitangi Day. But this year I went. I coordinate the events on Waitangi Day in Wairarapa. But this year I decided to go with my husband. My husband is a shearer—a very good shearer! I said to him: “Darling when we go to Waitangi should someone abuse us or shout at us please do not punch them!”. “All good.” was his response! And so I attended this year.In years past I have listened to the speeches of Hone on behalf of the poor and the parentless. For that is the plight of the people of the north. But on entering the north I was greatly surprised—new cars beautiful homes situated on hills and leisure craft on the water. I thought wow this is an affluent place. Then I realised that the affluent people are those in whose hands the land is. The affluence in the north is confined to those who have taken the land.Today we of this House want to return to you the prestige that was once yours so that you end up with the resources that will realise the aspirations of those who have passed. Why? It was not for us that the elders fought so hard; the benefits will be for our children and their children and for those not yet born. Be strong! Be resolute and realise your dreams and ambitions that they may receive the benefits in the years before us.The spirit of the House is at ease as are the spirits of our ancestors and of those occupying the empty seats so acknowledgments well done and congratulations to you collectively Te Hiku and my appreciation to us all.]